Publication: Magyar Közlöny
Issue: MK-2003-42 (Year: 2003, Number: 42)
Era: 1990-2004
Section: 10. számú melléklet a 44/2003. (IV. 26.) FVM rendelethez
Paragraph Index: 1918

3. Szükséges vegyszerek 3.1. Metanol. 3.2. Metanol, HPLC minõségû. 3.3. Víz, HPLC minõségû. 3.4. Eluens HPLC-hez: HPLC minõségû víz (3.3.) / Metanol HPLC (3.2.) = 900 + 100 (V+V). 3.5. Olaquindox, standard minõségû anyag (E 851 ): (2-[N-2’-(hidroxietil)karbamoil]-3-metilquinoxalin-N1,N4-dioxid. 3.5.1. Olaquindox standard törzsoldat, ~ 250 µg/ml: Mérjünk be 0,1 mg pontossággal 25 mg olaquindox standard anyagot (3.5.) egy 100 ml-es mérõlombikba és adjunk hozzá kb. 90 ml HPLC vizet (3.3.). Helyezzük a lombikot 20 percre ultrahangos vízfürdõbe, majd töltsük jelig a lombikot. A standard oldat hûtõszekrényben 4 oC alatt egy hónapig stabil. A tárolásnál használjunk sötét üvegedényt, vagy alufólia borítást. 3.5.2. Olaquindox közbensõ standard oldat, 25 µg/ml: A standard törzsoldatból (3.5.1.) pipettázzunk 10,0 ml-t egy 100 ml-es mérõlombikba, majd az eluenssel (3.4.) töltsük jelig. A közbensõ standard oldat hûtõszekrényben 4 oC alatt egy hónapig stabil. A tárolásnál használjunk sötét üvegedényt, vagy alufólia borítást. 3.5.3. Kalibráló standard oldatok, 0,5; 1,0; 2,5; 5,0; 7,5; 10,0 µg/ml: A közbensõ standard oldatból (3.5.2.) pipettázzunk sorban 1,0; 2,0; 5,0; 10,0; 15,0 és 20,0 ml-nyi oldatokat egy-egy 50 ml-es mérõlombikba, majd töltsük jelig az eluens oldattal (3.4.). Ezen oldatok olaquindox koncentrációi sorban 0,5; 1,0; 2,5; 5,0; 7,5; 10,0 µg/ml. Az oldatokat frissen kell elkészíteni. A tárolásnál használjunk sötét üvegedényt, vagy alumíniumfólia borítást.

Source: https://magyarkozlony.hu/hivatalos-lapok/69b88ec8e02037a8d3637eee652ef17e0ba2ad2b/dokumentumok/e4451c379dbc96be3daac423580de092693182bb/letoltes